Jasi lahkudes jätkus meie ülipõnev jutuajamine Agega. Mina ei tea kuidas see juhtus aga ühel hetkel kella vaadates oli see juba pool kümme! Kas ma olen juba nii 20x maininud et aeg lendab? No tõesti, ent eilne päev ületas kõik varasema kohe mitmekordselt!!! Kella 10 paiku otsustasin vaadata millega lapsed üleval korrusel magamistoas nii kaua end üleval hoidnud on (pidupäev neile kui tavapärase kella 7 asemel neil lubati üleval olla niiiii palju kauem!). Peale selle et minu tuba lisaks  lastetoale kapitaalselt pahupidi pööratud oli, paistis silma üks Joosep, kes tugitoolis lösutas ning Mirjam, kes minu voodisse end kõhuli visanud oli ning väevõimuga silmi pärani ajada püüdis nagu tõeline öökull!